Valtiovarainministeriön Internet-sivujen uudistaminen

Asettaminen	
	Valtiovarainministeriö on tänään asettanut valtiovarainministeriön www.vm.fi-verkkosivujen uudistamishankkeen.	

Toimikausi	
	10.5.2005 - 30.4.2006  	

Tausta	
	Valtiovarainministeriön nykyiset www-sivut julkaistiin vuoden 2002 keväällä, jolloin otettiin käyttöön uusi julkaisujärjestelmä ja uudistettiin kokonaan sivujen sisältö. Julkaisujärjestelmä ei kuitenkaan ole toiminut laadullisesti tyydyttävästi, mikä on myös heikentänyt ratkaisevasti sivuston kehittämismahdollisuuksia. Lisäksi järjestelmän elinkaari alkaa olla lopussa.	

Tavoitteet	
	Hankkeen tavoitteena on julkaista uusi versio www.vm.fi-palvelusta uudella julkaisujärjestelmällä. Julkaisujärjestelmän uusimisen tavoitteena on, että laadukas teknologia tukee verkkopalvelun käyttöä ja ylläpitoa. Palveluympäristön on oltava vakaa ja luotettava, käytön helppoa ja ylläpidon mahdollisimman vaivatonta. Verkkopalvelussa tulee olla myös mahdollisuus varautua uuden teknologian mahdollistamien jakelukanavien käyttöönottoon. Hakujärjestelmien tulee olla tehokkaita ja toimivia. Tavoitteena on myös, että käyttäjät ovat tyytyväisiä, sisältöä kehitetään tarpeiden mukaisesti ja eri kohde- ja käyttäjäryhmät huomioidaan. Käyttäjäseurannan ja tilastoinnin tulee olla mahdollista ja jatkuvaa.	

Tehtävä	
	Hankkeen tehtävänä on määritellä uuden version vaatimukset sekä suunnitella, toteuttaa ja julkaista uusi versio www.vm.fi-palvelusta maaliskuun 2006 loppuun mennessä Opentext Livelink WCM-järjestelmällä.	

Organisointi	
		
	Hankkeen toteutuksesta vastaa projektiryhmä. Projektiryhmä hyväksyttää hankintapäätökset ja valmiit dokumentit ohjausryhmässä.Hankkeen ohjausryhmä: tiedotuspäällikkö Anita Sihvola, tietohallintojohtaja Kari Kekki, tietopalvelupäällikkö Irja Peltonen; tiedottaja Minna Takaloeskola, tietohallintopäällikkö Hannu Korkeala. Hankkeen projektiryhmä: tiedottaja Minna Takaloeskola, tiedottaja Tiina Keväjärvi, järjestelmäasiantuntija Lauri Kokkonen, tiedottaja Leena-Maija Jyllikoski ja informaatikko Leena Palmen sekä julkaisujärjestelmän toimittajan edustaja. Lisäksi sisältöryhmä, jossa kultakin osastolta edustaja (nettiryhmä) ja tekninen ryhmä: edustajat VNTHYstä+viestinnästä ja HYstä sekä julkaisujärjestelmän toimittajan edustaja.	

Kustannukset ja rahoitus	
	Hankkeesta aiheutuneet kustannukset maksetaan ministeriön toimintamenoihin varatuista määrärahoista mom. 28.01.21.12	

	Juhani Turunen	alivaltiosihteeri	

	Anita Sihvola	tiedotuspäällikkö	

LIITTEET	

JAKELU	
	HARE, ohjausryhmä	

TIEDOKSI	
	projektiryhmä